เดอะเทรซีย์อุลแมนโชว์

เดอะเทรซีย์อุลแมนโชว์ () เป็นรายการวาไรตี้ตลกเสียดสี ทางโทรทัศน์ของอเมริกา นำแสดงโดย เทรซี่ อัลล์แมน ออกอากาศครั้งแรกทางช่องฟ็อกซ์เมื่อวันที่ 5 เมษายน ค.ศ. 1987 ในฐานะซีรีส์ไพรม์ไทม์เรื่องที่สองของช่องต่อจากเรื่องแต่งงานแล้ว...และมีลูก และออกอากาศทั้งหมด 4 ฤดูกาล รวม 81 ตอน จนถึงวันที่ 26 พฤษภาคม ค.ศ. 1990 รายการนี้ได้ผลิตโดย Gracie Films ร่วมกับ 20th Century Fox Television รายการนี้ผสมผสานการแสดงตลกสั้นเข้ากับเพลง และการเต้นรำที่ออกแบบท่าเต้นโดย พอลลา อับดุล รวมถึงภาพยนตร์แอนิเมชั่นสั้น ๆ รายการนี้ริเริ่มโดย เจมส์ แอล. บรูคส์ ผู้อำนวยการสร้างในเรื่องนี้ บรูคส์ตั้งใจแน่วแน่ที่จะคิดค้นรูปแบบที่เหมาะสมที่สุดสำหรับดาราสาวผู้มากความสามารถของเขา เขาเปรียบเทียบรายการนี้กับการผลิตตอนนำร่องรายการโทรทัศน์สามตอนต่อสัปดาห์

รายการนี้เป็นต้นกำเนิดของตอนสั้น ๆ หลายตอน ที่เกี่ยวกับครอบครัวซิมป์สัน ซึ่งต่อมาได้แตกแขนงออกไปเป็นซีรีส์โทรทัศน์ยอดนิยมที่ออกอากาศยาวนานที่สุดของอเมริกาอย่างเรื่องเดอะซิมป์สันส์ รายการเดอะเทรซีย์อุลแมนโชว์เป็นรายการไพรม์ไทม์รายการแรกของช่อง Fox ที่ได้รับรางวัลเอมมี โดยได้รับรางวัลไปทั้งหมด 10 รางวัลตลอดระยะเวลาการออกอากาศ อุลล์แมนเป็นผู้หญิงชาวอังกฤษคนแรกที่ได้รับข้อเสนอให้มีรายการสเก็ตช์โชว์ทางโทรทัศน์เป็นของตัวเองในสหรัฐอเมริกา

โรลลิงสโตนได้จัดอันดับรายการเดอะเทรซีย์อุลแมนโชว์ว่าเป็นรายการตลกสั้นที่ดีที่สุดอันดับที่ 25 ในรายชื่อ "40 รายการโทรทัศน์ตลกสั้นที่ดีที่สุดตลอดกาล"

 อ้างอิง 

 อ่านเพิ่ม 





 แหล่งข้อมูลอื่น 




หมวดหมู่:รายการโทรทัศน์ช่องบริษัทแพร่สัญญาณฟ็อกซ์
หมวดหมู่:เดอะซิมป์สันส์